
RAPORT DE SPECIALITATE

Privind aprobarea bugetului de venituri și cheltuieli al societații Administrația Domeniului Public Sântandrei SRL pe anul 2021
Conform art. 4, alin (1), lit. a) din OG nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, bugetele de venituri si cheltuieli ale operatorilor economici la care unitatea administrative teritoriala este actionar unic se aproba prin hotarare a consiliului local.

Prin adresa nr. 139/07.05.2021 înregistrata la Primaria Comunei Sântandrei cu nr. 7496/14.05.2021 cu anexele aferente, societatea Administrația Domeniului Public Sântandrei S.R.L. propune spre aprobare bugetul de venituri și cheltuieli pe anul 2021:

Pentru anul 2021 s-au estimat venituri în sumă de 361 mii lei  și cheltuieli  în sumă de 360,3 mii lei, estimând un profit but de 0,7 mii lei.

Detalierea prognozei bugetului de cheltuieli pe anul 2021:

· Cheltuielile cu colaboratorii cresc  cu 16% datorită încheierii unor contractelor de colaborare noi pentru prestare servicii de control financiar preventiv și control intern de gestiune; 

· Cheltuielile cu întreținerea și reparațiile cresc cu 40%  ca urmare a  unor reparații necesare pentru tractorul din dotare;

· Cheltuielile cu personalul vor crește cu 2% ca urmare a majorării valorice a tichetelor de masa de la 15 lei la 20 lei.

Conform Ordonantei Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară exista reguli legate de intocmirea bugetelor de venituri si cheltuieli astfel:
1. In cadrul art.9, alin.(2) În situaţia în care gradul de realizare a veniturilor totale aprobate în bugetele de venituri şi cheltuieli, în fiecare dintre ultimii 2 ani, a fost mai mic de 90%, fundamentarea veniturilor totale pentru anul curent este cel mult la nivelul realizărilor din anul precedent. Veniturile rezultate ca urmare a sumelor primite de la bugetul de stat nu se iau în calcul la determinarea gradului de realizare a veniturilor totale.

In cazul societății Administrația Domeniului Public Sântandrei SRL nu se aplica aceste prevederi, întrucat, asa cum rezulta din anexa nr. 3 “Gradul de realizare a veniturilor totale” în anul 2019 este de 90%, iar în anul 2020 este de 96,22%.

2. In cadrul art.9 alin.(3) Creşterea câştigului mediu brut lunar pe salariat se stabileşte procentual din indicele de creştere a productivităţii muncii calculate în unităţi valorice sau fizice, după caz. Limita procentuală maximă a creşterii câştigului mediu brut pe salariat se stabileşte prin legea anuală a bugetului de stat.

 (3^1)Sunt exceptaţi de la aplicarea prevederilor alin. (3) operatorii economici care înregistrează creşteri ale câştigului mediu brut lunar pe salariat datorate majorării salariului de bază minim brut pe ţară garantat în plată, numai pentru personalul care intră sub incidenţa reglementărilor referitoare la această majorare;
Conform Articolul 48 Legea bugetului de stat 15 pentru anul 2021 prin care:

(1) Pentru anul 2021, operatorii economici cărora li se aplică prevederile art. 9 alin. (1) lit. b) şi alin. (3) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare, pot prevedea, în bugetul de venituri şi cheltuieli, majorarea cheltuielilor de natură salarială faţă de nivelul programat în ultimul buget de venituri şi cheltuieli aprobat conform prevederilor legale, astfel:

a) cu sumele reprezentând creşteri ale câştigului mediu brut pe salariat datorate majorării salariului de bază minim brut pe ţară garantat în plată şi alte cheltuieli de natură salarială, potrivit prevederilor Hotărârii Guvernului nr. 4/2021 pentru stabilirea salariului de bază minim brut pe ţară garantat în plată; 
b) cu sumele reprezentând creşteri ale cheltuielilor de natură salarială aferente reîntregirii acestora, pentru întregul an 2021, determinate de acordarea unor creşteri salariale şi/sau de creşterea numărului de personal în anul 2020;
c) cu sumele reprezentând creşteri ale cheltuielilor de natură salarială aferente reîntregirii acestora, pentru întregul an 2021, determinate de diminuarea, în anul 2020, a numărului mediu de salariaţi în activitate, potrivit anexei la Hotărârea Guvernului nr. 124/2020 privind aprobarea numărului mediu maxim de personal pe anul 2020 pentru operatorii economici din industria naţională de apărare, care desfăşoară activităţi conform prevederilor art. 24 din Legea nr. 232/2016 privind industria naţională de apărare, precum şi pentru modificarea şi completarea unor acte normative, cu modificările ulterioare, şi doar pentru operatorii economici care au diminuat cu aceste sume cheltuiala de natură salarială aprobată în anul 2020, prin rectificarea bugetului de venituri şi cheltuieli conform prevederilor legale;
d) cu sumele reprezentând creşteri ale cheltuielilor de natură salarială aferente reîntregirii acestora, pentru întregul an 2021, determinate de acordarea de la bugetul asigurărilor pentru şomaj a indemnizaţiei de 75% din salariul de bază sau ca urmare a decontării unei părţi din salariul angajaţilor, care au beneficiat de şomajul tehnic, reprezentând 41,5% din salariul de bază brut corespunzător locului de muncă ocupat, dar nu mai mult de 41,5% din câştigul salarial mediu brut prevăzut de Legea bugetului asigurărilor sociale de stat pe anul 2020 nr. 6/2020, cu modificările şi completările ulterioare, doar pentru operatorii economici care au diminuat cu aceste sume cheltuiala de natură salarială aprobată în anul 2020, prin rectificarea bugetului de venituri şi cheltuieli conform prevederilor legale;
e) cu sumele reprezentând creşteri ale cheltuielilor de natură salarială aferente majorării numărului de personal în anul 2021 ca urmare a diversificării/extinderii activităţii prevăzute prin acte normative.
(2) Cheltuielile prevăzute la alin. (1) vor fi evidenţiate distinct în anexele de fundamentare ale bugetului de venituri şi cheltuieli.
(3) Operatorii economici prevăzuţi la alin. (1) care au înregistrat pierderi şi/sau plăţi restante la data de 31 decembrie 2020 nu pot prevedea în bugetul de venituri şi cheltuieli pentru anul 2021 creşteri ale cheltuielilor de natură salarială aferente reîntregirii acestora, determinate de acordarea unor creşteri salariale şi/sau de creşterea numărului de personal în anul 2020. 
(4) Operatorii economici care în anul 2020 au realizat profit şi nu înregistrează plăţi restante la data de 31 decembrie 2020 pot majora câştigul mediu brut lunar pe salariat, cu condiţia ca indicele de creştere a acestuia să nu depăşească indicele de creştere a productivităţii muncii calculate în unităţi valorice sau fizice, după caz, precum şi cu condiţia să nu programeze pierderi şi/sau plăţi restante.
Mentionam faptul ca S.C. Administrația Domeniului Public Sântandrei  SRL nu înregistrează plăți restante la data de 31.12.2020 si a înregistrat la finalul anul 2020 un profit brut de 676,43 lei.
Proiectul bugetului de venituri si cheltuieli a fost supus controlulului financiar de gestiune conform Hotararii Guvernului nr. 1151/2012 pentru aprobarea Normelor metodologice privind modul de organizare si exercitare a controlului financiar de gestiune.

Ținând cont de cele precizate anterior și în conformitate cu prevederile:

· Ordonanței nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară
· Legii bugetului de stat nr.15 pe anul 2021;

· Ordinului nr. 3818 din 30 decembrie 2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia
· Legii nr. 227/2015 privind codul fiscal, cu modificarile si completarile ulterioare;
· Ordonantei de urgenta nr. 57 din 3 iulie 2019 privind Codul administrativ art.129 alin.14
PROPUNEM

1. Aprobarea bugetului de venituri și cheltuieli pe anul 2021 pentru S.C. Administrația Domeniului Public Sântandrei SRL - anexa nr. 1 - an 2021
2. Aprobarea anexei nr. 2 - an 2021 reprezentand detalierea indicatorilor economici financiari prevăzuți în bugetul de venituri și cheltuieli precum și repartizarea pe trimestre a acestora.
3. Aprobarea gradului de realizare a veniturilor totale la societatea Administrația Domeniului Public Sântandrei SRL - anexa nr. 3 - an 2021
4. Aprobarea anexei nr. 4 - an 2021 – Programul de investiții, dotări și sursele de finanțare la societatea Administrația Domeniului Public Sântandrei SRL.
5. Aprobarea anexei nr. 5 - an 2021 - Măsuri de îmbunătățire a rezultatului brut și reducere a plăților restante la societatea Administrația Domeniului Public Sântandrei SRL.

